Payaminohuset i Aalborg Zoo, hvor de sydamerikanske dyr bor, har fået flere nye beboere. Både tapiren og myreslugeren har fået små stribede unger i den sidste uge i april. Havde de små unger været født i naturen, så var lige netop striberne vigtige, hvis de skulle have en chance for at camouflere sig og overleve i den vilde natur. Men striberne varer ikke evigt. Tapirungens striber er med til at gøre den svær at se, når solen skinner ned i underskoven, hvor tapiren lever. I takt med at ungen vokser sig stærkere og større, forsvinder striberne, og som 1-årig vil alle striber være forsvundet. At myreslugerungen er kommet til verden vækker ekstra stor begejstring i Aalborg Zoo. - Det er kun anden gang på 23 år, at en myreslugerunge er kommet til verden i Aalborg Zoo, siger dyrepasser Karina Jensen. Begge ungerne lever tæt sammen med deres mødre det første år. Men Aalborg Zoo forsikrer, at selv om ungerne dier og sover meget i starten, så øges deres energiniveau gradvist, hvor de bliver mere vågne og aktive.
Hos de sydamerikanske dyr i Aalborg Zoo er der kommet unger både hos tapirerne og myreslugerne. SE BILLEDERNE HER.